Wikipedia na hulandes

Wikipedia na hulandes ta e edishon na idioma hulandes di e ensiklopedia online, Wikipedia. E Wikipedia hulandes a wòrdu lansá dia 19 di yüni 2001, sinku luna despues di e edishon na ingles. Awendia e ta konta ku mas di 2,2 mion artíkulo. Esaki ta hasié e di seis edishon mas grandi di Wikipedia entre e mas o ménos 345 edishon den diferente idioma. 

Wikipedia ta propiedat di Fundashon Wikimedia. Wikimedia Hulanda i Wikimedia Bèlgika ta sostené Fundashon Wikimedia denter di nan área geográfiko pero nan no ta responsabel pa kontenido di e ensiklopedia.

 Desaroyo 
Konvenshon, guia i karakterístikanan desaroyá durante di expanshon di e edishon na ingles a wòrdu adoptá pa e edishon hulandes. Komo resultado di konvershonnan di dato durante e fase inisial, no ta posibel mas pa determiná kua artíkulo hulandes a wòrdu skirbí promé i parti di e historia mas trempan a bai perdí. E artíkulo di mas bieu ku ta disponibel aktualmente ta definitie (publiká riba dia 7 di ougùstus 2001) siguí pa ollekebolleke. Dia 3 di ougùstus 2003, mas ku dos aña desde di su inisio, e di dies mil artíkulo a aparesé. Den e siguiente lunanan, e tráfiko di e wèpsait i e kantidat di kontribuidó a oumentá. Dia 27 di yanüari 2005, e di sinkuenta mil artíkulo (Pianosa) a aparesé, i dia 14 di òktober di e mesun aña, a alkansá shen mil artíkulo. Dia 17 di desèmber 2011, e di un mion artíkulo a aparesé riba Wikipedia hulandes. 

Den e fase inisial di e edishon hulandes, e kantidat di artíkulo a oumentá gradualmente. Na mart 2006, e ensiklopedia a eksperensiá un oumento di ripiente, ku un máksimo di mil artíkulo nobo pa dia den mei na 2006, dor di e esfuersonan di un bòt ku a agregá trintisinku mil artíkulo tokante munisipionan na Fransia den seis siman. Despues di esaki, e kresementu diario a baha drástiko te na un promedio di mas o ménos 250 artíkulo nobo pa dia.

E di dos mitar di 2011 a mira un kresementu skèrpi, agregando kasi trinta mil artíkulo den no ménos ku seis luna. E kresementu aki tabata e resultado di e reinisio di un proyekto ku tabatin komo meta pa duna tur espesie di animal deskribí nan propio lema. Meskos ku e adishon di munisipionan franses, a usa un bòt. Na mart 2013, otro 230.813 artíkulo a wòrdu agregá, prinsipalmente dor di un bòt. Komo resultado, e Wikipedia hulandes awor ta kontené mas ku 790.000 "komienso" biológiko.  

Entre yüni 2013 i yüli 2014, Wikipedia hulandes tabata, pa loke ta trata kantidat di artíkulo, e edishon di mas grandi despues di Wikipedia ingles. Despues a wòrdu surpasá pa e Wikipedianan sueko, franses, aleman i cebuano. Desde 2013, Wikipedia hulandes su kresementu a mengua konsiderablemente, kompara ku e periodo entre 2006 i 2011. Dia 8 di mart 2020, e hazaña di dos mion artíkulo a wòrdu alkansá.thumb|Print Wikipedia ("Imprimí Wikipedia") na Ghent pa Michael Mandi berg (2016)

E uso di supproyekto i eventonan di skirbimentu online i offline ta yuda oumentá ambos e kantidat i kalidat di artíkulo. Na 2016, un proyekto di arte pa Michael Mandiberg a wòrdu eksponé na Ghent, kua ta reflehá e Wikipedia hulandes manera e lo mustra si e wòrdu publiká kompletamente komo ensiklopedia impprimí. Sesentiocho di e 1.065 bukinan nesesario na e momento ei (ekskluí ilustrashon) a wòrdu presentá.

 Kultura interno 
Wikipedia hulandes ta mantené aktualmente pa  editor aktivo (den Wikipedia-nomenclatura tambe yamá usuario òf wikipedian). E editornan superaktivo kua ta berdaderamente mantené Wikipedia hulandes ta sèmper ménos. Esaki ta bisto den 2019 ku un baluashon di 1.150 kontribuidó, i segun un supereditor den 2020, e Wikipedia hulandes tabata mantené pa un grupo hopi mas chikitu di mas o ménos 200 persona.

Na 2018, un estudio di dato na gran eskala, publiká den Nature Human Behavior, a konkluí ku un grupo relativamente chikitu di supereditornan ta ehersé un influensia desproporshonal riba e kontenido di vários proyekto di Wikimedia.

hulandes